Així es va activar l'operació mediàtica contra l'independentisme poques hores després del 17-A
Aquest recull d'informacions publicades les hores i dies posteriors als atemptats palesen, amb la perspectiva d'un any, l'operació d'estat política i mediàtica que es va activar de seguida que hi va haver l'atropellament mortal a la Rambla de Barcelona per desacreditar el cos policíac que duia a terme la investigació sobre el terreny, els Mossos d'Esquadra. I també mostren com com aquelles publicacions als diaris més hostils amb el procés van marcar una tendència difamatòria contra l'independentisme quan ni tan sols havien estat localitzats els responsables de la matança de Barcelona i Cambrils. No feia ni una hora que una furgoneta havia atropellat desenes de persones a la Rambla quan, encara enmig del pànic i de la confusió, El Periódico publicava una 'exclusiva' amb aquest titular: 'La CIA va avisar fa dos mesos als Mossos d'Esquadra del risc d'atemptat a la Rambla de Barcelona.' Tot un cop contra el cos de policia que des del primer moment de l'atemptat en va assumir la investigació i la cerca dels autors. EXCLUSIVA de @ELPERIODICO: La CIA avanzó hace dos meses a los Mossos que la Rambla era objetivo del yihadismo. https://t.co/vmFsBRwDxV — Enric Hernàndez (@Enric_Hernandez) August 17, 2017  Un temps després, es va demostrar que si hi havia hagut cap avís, havia estat adreçat als cossos de policia espanyols, i els documents que el diari va difondre posteriorment per mirar de justificar aquella informació van ser desacreditats pels experts. L'actuació dels Mossos les hores posteriors –van aturar l'atemptat de Cambrils, van detenir presumptes membres de la cèl·lula, van establir la connexió entre ells en poc temps i van fer una gestió mesurada de la informació que difonien a la xarxa– va fer que no hi hagués dubtes sobre la professionalitat del cos. No solament això, sinó que també van rebre elogis, com els que recollia el diari The Washington Post, amb una veu experta que contradeia El Periódico.
Quin diari va elogiar els Mossos?
The Washington Post